ทนายตั้งท่าค้านสืบพยาน8อุสตาซผ่านวงจรปิด
กรุงเทพฯ-11 เม.ย.48วันนี้ ที่ห้องพิจารณา 704 ศาลอาญา ถนนรัชดาภิเษก ศาลออกนั่งบัลลังก์นัดแถลงเปิดคดีนายแวยูโซ๊ะ แวดือราแม อดีตครูและหัวหน้าฝ่ายปกครองโรงเรียนธรรมวิทยามูลนิธิ นายอับดุลรอเซะ หะยีดอเลาะ นายอาหามะ บูละ นายมูหมัด คานาฟี ดอเลาะ นายตอเล๊ะ ดีสะเอะ นายสาแล๊ะ เด็ง นายมะสุกรี ฮารี และนายหามะ เจ๊ะเต๊ะ ร่วมเป็นกบฏแบ่งแยกดินแดน ก่อการร้าย อั้งยี่ และซ่องโจร โดยนายแวยูโซ๊ะ จำเลยที่ 1 และนายสาแล๊ะ จำเลยที่ 6 แถลงต่อศาลว่า ยังไม่ได้แต่งตั้งทนายความต่อสู้คดี ศาลจึงไม่สามารถอ่านอธิบายคำฟ้องและสอบคำให้การจำเลยได้ ประกอบกับทนายจำเลยที่ 4 และทนายจำเลยที่ 8 ยื่นคำร้องขอเลื่อนคดี เนื่องจากติดว่าความคดีอื่นที่นัดไว้ก่อนแล้ว ศาลพิจารณาแล้วมีคำสั่งให้เลื่อนการสอบคำให้การจำเลย ไปเป็นเวลา 13.30 น. วันที่ 29 เมษายน 2548 เพื่อกำหนดวันนัดตรวจพยานหลักฐาน และดำเนินการตรวจพยานหลักฐานให้เสร็จโดยเร็ว เดิมศาลนัดแถลงเปิดคดีที่ห้องพิจารณา 709 แต่บรรดาญาติของจำเลย และชาวบ้านใน 3 จังหวัดชายแดนภาคใต้เกือบ 100 คน มาให้กำลังใจ และเข้าฟังการพิจารณาคดีจนล้นห้อง จึงต้องย้ายไปใช้ห้องพิจารณา 704 ซึ่งเป็นห้องพิจารณาคดีขนาดใหญ่ที่สุดของศาลอาญา จุคนได้ประมาณ 300 คนแทน นายสิทธิพงษ์ จันทรวิโรจน์ ทนายจำเลยที่ 2 ให้สัมภาษณ์กรณีพนักงานสอบสวนกรมสอบสวนคดีพิเศษ เตรียมยื่นคำร้องต่อศาลขอสืบพยานโจทก์ปากสำคัญผ่านระบบโทรทัศน์วงจรปิด โดยให้แยกตัวพยานไปไว้อีกห้องหนึ่ง และให้พยานเบิกความตอบการซักถาม ผ่านระบบโทรทัศน์วงจรปิด เพื่อลดแรงกดดัน จากการที่ชาวบ้าน 3 จังหวัดชายแดนภาคใต้มาร่วมฟังการพิจารณาคดี และหลีกเลี่ยงการเผชิญหน้ากับจำเลยทั้ง 8 ว่า หากดีเอสไอยื่นคำร้องเข้ามาจริง ทนายจำเลยจะคัดค้าน เมื่อบุคคลใดยอมมาเป็นพยาน ก็ควรต้องกล้าสู้ความจริง โดยเบิกความต่อหน้าจำเลยในห้องเดียวกัน ถ้าพยานเกรงจะไม่ปลอดภัย สามารถขอให้พิจารณาคดีแบบลับได้ โดยจะมีเฉพาะศาล อัยการ ทนายความ และเจ้าหน้าที่ที่เกี่ยวข้องอยู่ในห้องพิจารณาคดี ไม่ให้มีบุคคลภายนอกอยู่ในห้อง แต่ทั้งหมดขึ้นอยู่กับดุลพินิจของศาลว่า จะอนุญาตหรือไม่ 
กรุงเทพฯ-11 เม.ย.48 วันนี้ ที่ห้องพิจารณา 704 ศาลอาญา ถนนรัชดาภิเษก ศาลออกนั่งบัลลังก์นัดแถลงเปิดคดีนายแวยูโซ๊ะ แวดือราแม อดีตครูและหัวหน้าฝ่ายปกครองโรงเรียนธรรมวิทยามูลนิธิ นายอับดุลรอเซะ